Strákarnir okkar í handboltanum féllu úr leik á laugardaginn í 16. liða úrslitum . Framarar voru í töluvert betra standi enda kom það á daginn þegar seinni hálfleikur byrjaði þá fór þreytan að segja til sín hjá gömlu jöxlunum . Þróttarar börðust hetjulega í fyrri hálfleik og var staðan 10 - 11 gestunum frá Safamýri í vil . Þróttarar jöfnuðu strax leikinn í þeim seinni 11 - 11 og þá skoruðu Framarar átta mörk í röð . Lokastaðan 16 - 27 fyrir Fram sem er í 3. sæti í Olísdeildinni og því geta Þróttarar borið höfuðið hátt þrátt fyrir tap .